Onahpoty rineme roropa Ritonõpo mana . Okynã pyra onahpoty mana . Nae ro mã repe seromaroro . Yrome yrokokoro pake tonahse . Zahnõko roropa mana apoto ke , xixi ke , enara . Otytyko ekuru typyne pyra mana . Yrome Ritonõpo ipyno ro mana . Morohne pyno exiry motye kuhse Ritonõpo opyno xine exiry mana . Naeroro õpenerykõ ekarõko oya xine mana . Morara exiryke : “ Nary rokene , ” kara ehtoko kure Ritonõpo ehtoh poko . Enetupuhtoko Ritonõpo opyno xine exiry .
